Violeta, fiica Andreei Marin și a lui Ștefan Bănică, trăiește primii fiori ai dragostei, la vârsta de 16 ani.
Ea este îndrăgostită de un adolescent, pe nume George, care pare de aceeași vârstă cu ea. Violeta a postat primele fotografii cu ea și iubitul, în care apare în brațele acestuia și se sărută cu el, împreună cu mesajul Te iubesc!
Fiica Andreei Marin este elevă la o școală particulară din București și își va continua studiile în America, unde a obținut deja o bursă. Ea se va specializa în Drept Internațional.
"Este o chestie foarte importantă să crezi în ceea ce faci. Mulți oameni se duc la voluntariat pentru că vor să-și pună ceva nou pe CV, dă bine pentru o școală internațională, dar eu chiar cred că fac o schimbare dacă strâng gunoiul de pe jos.
De exemplu, eu merg săptămânal la un centru de reabilitare pentru femei și tineri, sunt două căsuțe, una de bărbați și una de femei, vorbim de cei care trec prin adicții, substanțe interzise, țigări și mama uneori îmi zice: Nu merge săptămâna asta că trebuie să dormi, iar eu îi spun nu, pentru că eu vreau să merg, chiar dacă trebuie să mă trezesc la 7 sau 8 dimineața, nu mă interesează, e o pasiune, mie-mi pasă", spunea Violeta Bănică, recent, în emisiunea lui Cristi Brancu, de la Prima TV, acolo unde a fost invitată împreună cu mama ei.